**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS   
NR. 01.2.1-LVPA-T-858 „COVID-19 MTEP TYRIMAI“ ĮGYVENDINIMO PLANO IR KRITERIJŲ DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-07-30 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | UAB Sonderus LT | 1) Siūlome praplėsti “Projektu vykdoma MTEP veikla, susijusi su COVID-19 ir kitais virusais” kriterijaus paaiškinimą, kadangi su Covid ar kitų virusų susijusių technologijų, įranginių/ prietaisų gali būti ir daugiau, nebūtinai susijusių su gydymo priemonėmis, bet pvz. skirtų platesnei diagnostikai, stebėsenai vykdyti, pvz. patalpose ar viešose teritorijose:  Vertinama, ar projektu vykdoma MTEP veikla, susijusi su COVID-19 ir kitais virusais, kaip tai nurodyta priemonės finansavimo sąlygų aprašo 4.9 papunktyje, t. y. MTEP kurie apima vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių, **technologinių sprendimų (ankstyvam) identifikavimui ir prevencijai**  mokslinius tyrimus, taip pat mokslinius tyrimus, susijusius su procesų inovacijomis, siekiant veiksmingos reikiamų produktų gamybos.  2) Siūlome kriterijuje “Pareiškėjai yra įmonės, veikiančios ne trumpiau kaip trejus metus ir kurios vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos (jeigu įmonės trejų metų veikla nesutampa su pastaraisiais 3 finansiniais metais) yra ne mažesnės kaip 145 000 Eur (šimtas keturiasdešimt penki tūkstančiai eurų)” – mažinti veiklos metus, nes 3 metai nėra rodiklis, kad įmonė geresnė nei kitos veikiančios trumpiau. **Siūlome keisti į ne trumpiau kaip 1 metus veikiančios įmonės.** Gali būti užsienio kapitalo įsteigtų įmonių, kurios veikia trumpiau nei tris metus, tačiau turinčių resursų tokiems projektams atlikti, taip pat gali būti rizikos kapitalo investicijos į startuolius, kurie nesiekia trijų metų, tačiau taip pat pajėgus pasiūlyti tokias naujoves reikalingas šių laikų iššūkiams spręsti. | 1) Manome, kad kriterijaus formuluotė apima ir siūlomą pakeitimą, priemonės finansavimo sąlygų aprašo projekte yra numatomos tinkamos išlaidos ir „diagnostikos priemonėms, duomenų rinkimo ir tvarkymo priemonėms“, kurios yra susijusios su COVID-19.  2) Kadangi priemonė yra labai ribotos trukmės, siekis kad pareiškėjas turėtų daugiau patirties yra grindžiamas tuo, kad mokslinių tyrimų ir eksperimentinės plėtros veiklos yra labai specifinės. Daugiau patyrusi įmonė gebės pateikti daugiau kokybiškų pasiūlymų kovai su COVID-19. Taip pat tokiu būdu nustatoma takoskyra su priemone „Inostartas“, kurioje paraiškas gali teikti SVV subjektai, veikiantys iki 36 mėn. |
|  | UAB Zivė | Siūlomi pakeitimai:  Projektų atrankos kriterijaus vertinimo aspektai ir paaiškinimai:  Jei MVĮ veikia daugiau nei tris metus, apyvartos reikalavimas nėra taikomas. Jei įmonė įsteigta vėliau nei prieš tris metus vertinamos vidutinės pačios pagamintos produkcijos metinės pajamos(įskaitant įmonių grupės pajamas). Jei MVĮ veikia mažiau nei 3 finansinius metus, jos yra ne mažesnės kaip 145 000 Eur (šimtas keturiasdešimt penki tūkstančiai eurų)    Projektų atrankos kriterijaus pasirinkimo pagrindimas:  Kadangi projektas turi būti įgyvendinamas per trumpą laikotarpį, siekiama užtikrinti pareiškėjo finansinį pajėgumą ir gebėjimą pačiam prisidėti prie projekto įgyvendinimo, taip pat siekiama užtikrinti, kad pareiškėjas nebus ką tik įsteigta įmonė. Jeigu įmonė veikia trumpiau nei tris metus, jai turi būti taikomas apyvartos kriterijus. | Reikalavimas yra nustatytas atsižvelgiant į labai ribotą priemonės trukmę ir siekiant užtikrinti, kad pareiškėjai gebės kokybiškai ir greitai įgyvendinti projektą, turi būti užtikrintas pareiškėjo finansinis pajėgumas ir gebėjimas prisidėti prie projekto įgyvendinimo, taip pat siekiama užtikrinti, kad pareiškėjas nebus ką tik įsteigta įmonė. |
|  | Mokslo, inovacijų ir technologijų agentūra | kuo remiantis buvo apskaičiuotas planuojamų finansuoti projektų skaičius? Ar buvo įsivertinta, kad būtent tiek Lietuvos įmonių (ne mažiau nei 30), veikiančių ne trumpiau nei 3 metus, kuria kovai su Covid-19 ir panašiais virusais susijusius sprendimus?Ar buvo įvertintas šio sektoriaus specifiškumas, jog kai kurių produktų įvedimas į rinką užtrunka nuo 10 iki 15 metų? Ar buvo įvertinta, kiek užtrunka gyvybės mokslų sektoriuje licenzijuoti sukurtus sprendimus? Ar numatytas rodiklių pasiekimas 2023 metais nėra ribojantis gyvybės mokslų sektoriuje veikiančioms įmonėms?Nėra aišku, kokie minimalūs TPL etapai bus taikomi projektams. Koks nuosavo indėlio reikalavimas bus prašomas iš įmonių ir kokia forma?Ar didelės įmonės turės galimybę dalyvauti kvietime (sąlygose įvardinta „įmonės“, tačiau nedetalizuota, kokio dydžio)?Priemonės „COVID-19 produktai“ dokumentuose numatyta, kad pareiškėjas turi užtikrinti 145 000 apyvartos vidurkį iš pačios įmonės pagamintos produkcijos. Kodėl šis reikalavimas nėra taikomas priemonei „COVID-19 MTEP tyrimai“ tiesiog nurodant, kad bendrai pakanka 145 000 Eur vidutinių pajamų vidurkio?Specialusis projektų atrankos kriterijus – „Projektas atitinka Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“ (toliau – Lietuvos inovacijų plėtros 2014–2020 metų programa), nuostatas“. Kiek laiko truks tęstinė projektų atranka? Paraiškos pateiktos nuo 2021 m. neatitiks šio kriterijaus.Specialusis projektų atrankos kriterijus - „Projektu vykdoma MTEP veikla, susijusi su COVID-19 ir kitais virusais“. Finansuojamos veiklos dalis „naujų produktų ir technologijų sertifikavimas“ neatitinka šio kriterijaus.Koks planuojamas finansavimas vienam projektui? Koks finansavimo intensyvumas? | * Projektų skaičius paskaičiuotas atitinkamai pagal priemonei skirtą sumą ir vienai įmonei galimą didžiausią finansavimo lėšų sumą. * Šios priemonės galiojimas yra ribotas ir ji nėra skirta visiems įmanomiems tyrimams. Tai priemonė išskirtinai skirta tiems, kurie gali pasiūlyti sprendimų kovai su COVID-19 ir sprendimai būtų galimi greit įgyvendinti, siekiant suvaldyti pandemijos metu ištikusią krizę. * Nėra numatoma nustatyti techninės parengties lygių, pareiškėjas pats nurodytų, kuriame lygyje būtų numatomas įgyvendinti projektas. Priemonės „COVID-MTEP tyrimai“ dokumentacija yra rengiama vadovaujantis 2020 m. kovo 19 d. Europos Komisijos komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. balandžio 3 d. Europos Komisijos komunikatu „Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimas“ (toliau – Komunikatas), 3.6 skirsnį ir 1 ir 2 skyrių nuostatas. Komunikate yra numatyta, kad didžiausia galima projekto finansuojamoji dalis yra iki 80 proc. * Galės dalyvauti visos įmonės, atitinkančios projektų atrankos kriterijus. * Kriterijus nustatytas įmonei, kuri vykdys mokslinių tyrimų ir eksperimentinės plėtros veiklas ir ji gali neatitikti tokio kriterijaus, kuris taikomas išskirtinai gamybinėms įmonėms.   Pagal Komunikatą sprendimai dėl finansavimo skyrimo turi būti priimti iki 2020 m. pabaigos, tad kvietimas galiotų 1-2 mėn. ir iki metų pabaigos projektai turi būti ir įvertinti. Pažymėtina, kad tęstinė atranka būtų vykdoma tik tuo atveju, jei bus atlikti tam būtini keitimai Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316.   * Šio kriterijaus formuluotė taikoma MTEP veiklai. * Šie reikalavimai bus nustatyti priemonės finansavimo sąlygų apraše. |
|  | Lietuvos SVV Tarybos Valdybos narė  Gen.direktorė  Nijolė Uinskienė  Lietuvos nacionalinio verslo konfederacija | Dėl  *COVID-19 MTEP tyrimai*  galima paprašyti ir nereikalauti kad įmonė veiktų 3 metus (nes dabar pagrindime parašyta "Siūloma, kad pareiškėjai būtų įmonės, veikiančios ne trumpiau kaip trejus metus". Yra investuotojų kurie atėjo į Lietuvą tik prieš metus ar du .Jie bus eliminuoti dėl šių reikalavimų. | Reikalavimas yra nustatytas atsižvelgiant į labai ribotą priemonės trukmę ir siekiant užtikrinti, kad pareiškėjai gebės kokybiškai ir greitai įgyvendinti projektą |